Diari Oficial de la Generalitat Valenciana


Sumari del DOGV 9046, del 23-03-2021 (2021/2851)

Extracte de la Resolució de 15 de març de 2021, de la Universitat d'Alacant, per la qual es convoquen beques per a l'exempció de taxes de matrícula per serveis acadèmics en la Universitat d'Alacant per a estudis oficials de màster en el curs 2020-2021.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9046

Data del DOGV
:   23-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2851


Data del document
:   15-03-2021

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 15 de març de 2021, de la Universitat d'Alacant, per la qual es convoquen beques per a l'exempció de taxes de matrícula per serveis acadèmics en la Universitat d'Alacant per a estudis oficials de màster en el curs 2020-2021. [2021/2851]  
BDNS (identif.): 553577.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/553577  
  
Primer. Beneficiarios i beneficiàrias  
Estudiants i estudiantes que cursen ensenyaments conduents a títols oficials de màster, en la Universitat d'Alacant i els seus centres adscrits, en el curs 2020-2021 i que reuneixin els següents requisits:  
Posseir la nacionalitat espanyola o d'un altre Estat membre de la Unió Europea.  
En el supòsit d'estrangers no comunitaris, s'aplicarà el que es disposa en la normativa sobre drets i llibertats dels estrangers a Espanya i la seva integració social.  
A) Requisits acadèmics:  
1. Cursar estudis de màster oficial en la Universitat d'Alacant.  
2. Acreditar una matrícula mínima de 48 crèdits. Els crèdits convalidats, adaptats, reconeguts o transferits no entren a formar part d'aquests mínims.  
El nombre mínim de crèdits no serà exigible per una sola vegada, a l'alumnat que, per a finalitzar els seus estudis, li resti un nombre de crèdits inferior a la dita mínima. Aquesta excepció, només s'aplicarà en el segon curs dels plans d'estudis quan comprenguin dos cursos acadèmics i només per a les primeres matrícules.  
3. Obtenir una nota mínima de 6,5 punts en el curs acadèmic en què se sol·licita l'ajuda. La concessió de l'ajuda està supeditada a l'obtenció d'aquesta qualificació.  
A les qualificacions de l'alumnat que cursi un màster habilitant per a l'exercici d'una professió regulada en la branca d'Enginyeria i Arquitectura se'ls aplicarà un coeficient corrector d'1,17.  
4. El nombre màxim de beques concedides no podrà superar el nombre d'anys establits en el corresponent pla d'estudis.  
B) Requisits Econòmics:  
No superar els llindars de renda i patrimoni establits en la convocatòria anual de beques de la Generalitat Valenciana per a la realització d'estudis universitaris en les universitats de la Comunitat Valenciana.  
  
  
Segon. Objecte  
L'exempció de taxes de matrícula per serveis acadèmics per a l'alumnat que cursi ensenyaments conduents a títols oficials de Màster, en la Universitat d'Alacant i els seus centres adscrits en el curs 2020-2021, amb la finalitat de la no exclusió de l'estudi en la Universitat d'Alacant per raons econòmiques, prestant especial atenció a les persones amb càrregues familiars, víctimes de la violència de gènere i persones amb dependència i discapacitat, garantint així el seu accés i permanència en els estudis universitaris.  
  
Tercer. Bases reguladores  
Les bases reguladores específiques estan publicades en el DOGV de dia 9 de març de 2021:  
http://www.dogv.gva.es/datos/2021/03/09/pdf/2021\_1978.pdf  
La convocatòria en el Butlletí Oficial de la Universitat d'Alacant de dia 15 de març de 2021:  
https://www.boua.ua.es/pdf.asp'pdf=6276.pdf  
  
Quarta. Quantia  
La dotació econòmica d'eta convocatòria és de 50.000 euros, de la qual es destinarà un màxim del 10 % per a cobrir les ajudes previstes en la disposició addicional primera de les bases reguladores de la present convocatòria.  
Quantia individualitzada de la beca: el 50 % de les taxes de matrícula, fins a un import màxim de 1.200 euros. La beca aconseguirà els crèdits matriculats en primera matrícula en el curs 2020-2021.  
  
Cinqué. Termini de presentació de sol·licituds  
El termini de presentació de sol·licituds serà de vint dies naturals, computats des de l'endemà de la publicació de l'extracte d'aquesta convocatòria en el DOGV.  
  
Alacant, 15 de març de 2021.- La rectora: Amparo Navarro Faure.